ভাইফোঁটার সকালে খাস কলকাতায় আগুন, কালো ধোঁয়ায় ঢাকল এলাকা

ওয়েবডেস্ক- ভাইফোঁটার (BhaiFota) সকালে ভয়াবহ অগ্নিকাণ্ডের (Fire) ঘটনা কলকাতায় (Kolkata)। আমহার্স্ট স্ট্রিট (Amherst Street) এলাকার একটি প্রিন্টিং প্রেসে (Printing press) এই অগ্নিকাণ্ডের ঘটনা ঘটে। ঘটনাস্থলে দমকলের (Fire Brigade) চারটি ইঞ্জিন যুদ্ধকালীন তৎপরতায় আগুন নেভানোর কাজ করছে। গোটা এলাকা কালো ধোঁয়ায় ঢেকেছে।

এলাকাটি খুব ঘিঞ্জি হওয়ায় আগুন নেভাতে দেরি হচ্ছে। কালো ধোঁয়ার কারণে গ্যাসমাস্ক পরে আগুন নেভানোর চেষ্টা চালিয়ে যাচ্ছেন দমকলকর্মীরা। শর্ট সার্কিট থেকেই এই আগুন লেগেছে বলে অনুমান দমকলের।

আরও পড়ুন- সঞ্জয় রাইয়ের ভাগ্নির দেহ উদ্ধারের ২৪ ঘণ্টা পর উঠে এল ভয়ঙ্কর তথ্য

এদিন স্থানীয়রাই আগুন দেখে দমকলে খবর দেয়। ঘটনাস্থলে আসে পুলিশ ও দমকলবাহিনী। প্রিন্টিং প্রেস হওয়ায় প্রচুর পরিমাণে দাহ্য পদার্থ মজুত ছিল। সেই কারণে আগুন কয়েক সেকেন্ডের মধ্যেই ছড়িয়ে পড়ে। এই অগ্নিকাণ্ডের ঘটনায় আশেপাশের বেশ কিছু দোকান ক্ষতিগ্রস্ত হয়েছে। তবে আগুন যাতে ছড়িয়ে না পরে তার জন্য তৎপর দমকলবাহিনী। ঘটনায় তীব্র আতঙ্ক ছড়িয়েছে।

দেখুন আরও খবর-